Diari Oficial de la Generalitat Valenciana


Sumari del DOGV 2041, del 08-06-1993 (1993/828245)

RESOLUCIÓ de 31 de maig de 1993, de la Direcció General de Relacions amb les Corts i del Secretariat del Govern, per la qual disposa la publicació del conveni de col laboració entre l'Institut Nacional d'Estadística i l'Institut Valencià d'Estadística, per a la realització de l'Enquesta de Comerç Interior 1992, en l'àmbit territorial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2041

Data del DOGV
:   08-06-1993

Secció del DOGV
:   ALTRES DISPOSICIONS

Número del document
:   1993/828245


Data del document
:   31-05-1993

Organisme emissor
:   Conselleria d'Economia i Hisenda

Tipus de document
:   Resolució

Resolució de 31 de maig de 1993, de la Direcció General de Relacions amb les Corts i del Secretariat del Govern, per la qual disposa la publicació del conveni de col.laboració entre l'Institut Nacional d'Estadística i l'Institut Valencià d'Estadística, per a la realització de l'Enquesta de Comerç Interior 1992, en l'àmbit territorial de la Comunitat Valenciana.  
Subscrit, després de la tramitació reglamentària, entre l?Institut Nacional d'Estadística i l?Institut Valencià d'Estadística, el dia 17 de març de 1993, un conveni de col·laboració per a la realització de l?Enquesta de Comerç Interior 1992, en l?àmbit territorial de la Comunitat Valenciana, i en compliment del que estableix l'article 3.4. del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l?esmentat conveni inscrit en el Registre de Convenis amb el núm. 0172/93, i que figura en l'annex d'aquesta resolució.  
València, 31 de maig de 1993.- El Director General de Relacions amb les Corts i del Secretariat del Govern.  
ANNEX  
Conveni de col·laboració entre l'Institut Nacional d'Estadística i l?Institut Valencià d'Estadística, per a la realització de l'Enquesta de Comerç Interior 1992, en l'àmbit de la Comunitat Valenciana.  
L'Institut Nacional d?estadística i l'Institut Valencià d'Estadística estan duent a terme diverses col·laboracions en matèria estadística de manera satisfactòria per a ambdues parts, i tenint en compte l'interès manifestat per l'Institut Valencià d'Estadística per a participar en l'Enquesta de Comerç Interior, 1992 en l'àmbit de la Comunitat Valenciana, donant format bilingüe castellà/valencià als qüestionaris de l'enquesta, cosa que suposarà una millora en la col·laboració de les unitats informats, el President de l'Institut Nacional d?Estadística, fent ús de les atribucions que li confereix el Reial Decret 907/1989, de 21 de juliol, d'una banda, i de l'altra el President de l'Institut Valencià d'Estadística, Antoni Birlanga Casanova, en virtut de les atribucions que li confereix la Llei 2/1988, de 17 de maig, de creació de l'Institut Valencià d'Estadística, estableixen el següent conveni de col·laboració segons les clàusules següents:  
1. Metodologia, director i qüestionari  
1.1 L'Institut Nacional d'Estadística facilitarà a l?Institut Valencià d'Estadística la metodologia de l?Enquesta de Comerç Interior 1992.  
1.2 L'Institut Nacional d'Estadística trametrà a l?Institut Valencià d'Estadística el directori de les empreses que han de ser investigades.  
1.3. S'utilitzarà el qüestionari de l?Institut Nacional d'Estadística, comú per a tot l?estat. El format a la Comunitat Valenciana serà el bilingüe castellà/valencià. L'Institut Valencià d'Estadística s'encarregarà de la traducció, la impressió i el tiratge dels qüestionaris, amb la conformitat prèvia de l?Institut Nacional d'Estadística al format del qüestionari.  
2. Promoció de l'enquesta  
2.1 Tots dos organismes enviaran una carta de promoció de l?enquesta, firmada conjuntament pel Director General d'Estadístiques Econòmiques de l?Institut Nacional d'Estadística i el Director de l?Institut Valencià d'Estadística, a totes les empreses que hagen de contestar l?enquesta anunciant la forma en que es desenvoluparà l?Enquesta de Comerç Interior 1992 en la Comunitat Valenciana.  
2.2 Tots dos organismes realitzaran conjuntament la promoció que es considere idònia en l?àmbit territorial de la Comunitat Valenciana.  
3. Recollida de dades  
3.1 L'Institut Nacional d'Estadística subministrarà a l'Institut Valencià d'Estadística l'aplicació informàtica per al tractament de les incidències, els manuals i altres impresos que s'hagen d'utilitzar en l'enquesta abans del 15 de març.  
3.2 L'Institut Nacional d'Estadística organitzarà i impartirà en el mes de març el curs de formació al personal de l'Institut Valencià d'Estadística responsable de la formació d'agents i del control i la depuració de les dades.  
3.3 L'Institut Valencià d'Estadística seleccionarà, contractarà i formarà la totalitat del personal que participe en la recollida de dades.  
3.4 L'Institut Valencià d'Estadística es responsabilitzarà íntegrament del treball de camp, d'acord amb les normes contingudes en els manuals de l'enquesta i que es deriven del curs de formació.  
3.5 El període de lliurament dels qüestionaris s'iniciarà l?1 d'abril i hauran d'estar acabats de recollir el 15 d'agost.  
3.6 L'Institut Nacional d'Estadística, d'acord amb l?Institut Valencià d'Estadística establirà el sistema d'inspecció i control, en la forma i amb els mitjans que jutge convenients.  
4. Depuració, enregistrament i validació  
4.1 L'Institut Nacional d'Estadística enviarà les normes de depuració manual i enregistrament de qüestionaris a l'Institut Valencià d'Estadística, abans de l?1 de març.  
4.2 Les dades enregistrades seran sotmeses a un procés automàtic de validació i control lògic abans de ser enviades, juntament amb els qüestionaris, a l'Institut Nacional d'Estadística per al tractament informàtic. Aquesta tramesa es realitzarà abans del dia 30 de setembre juntament amb un informe sobre el procés de validació i control a què han de ser sotmeses.  
4.3 Una vegada rebuts els qüestionaris i la cinta enregistrada, l'Institut Nacional d'Estadística comprovarà l'enregistrament. En un termini de quinze dies es comunicarà à l'Institut Valencià d?estadística l'acceptació o el refús de la cinta. En cas de no acceptar-la es tornarà, indicant-hi els motius. Una vegada acceptada la cinta, l'Institut Nacional d'Estadística l'enviarà, depurada i amb els factors d'elevació, a l'Institut Valencià d'Estadística.  
5. Publicacions  
5.1 L'Institut Valencià d'Estadística podrà publicar les taules que considere oportunes sempre que ho permeta el disseny de la mostra.  
5.2 En les publicacions que realitze l?Institut Nacional d'Estadística sobre aquesta enquesta es farà constar la col·laboració de l?Institut Valencià d'Estadística dins del seu àmbit territorial.  
5.3 En les publicacions que realitze l?Institut Valencià d'Estadística es farà constar la col·laboració amb l?Institut Nacional d'Estadística i en trametrà exemplars a la biblioteca de l?Institut Nacional d'Estadística.  
5.4 En qualsevol publicació que es realitze tenint com a base la cinta sense depurar per l?Institut Nacional d'Estadística, es farà constar el caràcter provisional d'aquestes dades.  
6. Secret estadístic  
L'Institut Valencià d'Estadística es responsabilitzarà del fet que la informació s'utilitze de forma que la protecció de les dades individuals quede totalment garantida, i tot el personal que participe en l?elaboració estarà sotmès a l?obligació de preservar el secret estadístic i a les altres restriccions que es deriven de l'aplicació de la Llei 12/1989, de 9 de maig, de la Funció Estadística Pública, i la Llei 5/1990, de 7 de juny, d'Estadística de la Comunitat Valenciana.  
7. Comissió de seguiment  
Es crea una comissió de seguiment sota la Presidència del Delegat del Govern en la Comunitat Valenciana i integrada,  
Per part de l?Institut Nacional d'Estadística:  
- Pel Director del Gabinet Tècnic de la Presidència.  
- Per la Sots-directora General d'Estadístiques Agràries i dels Serveis.  
- Pel Delegat d'Estadística a València.  
Per part de l?Institut Valencià d'Estadística:  
- Pel Director de l?Institut Valencià d'Estadística.  
- Pel secretari general.  
- Pel Cap del Servei d'Estadístiques Econòmiques.  
8. Finançament  
L'Institut Nacional d'Estadística, a càrrec dels pressupostos generals de l?Estat, sufragarà els costos de l?enquesta en la Comunitat Valenciana, per la quantitat certa i determinada d'onze milions cinc-centes mil (77.634.797) pessetes.  
9. Validesa del conveni  
El conveni mantindrà plena validesa fins al total acabament dels treballs acordats en aquest, que es preveu que acaben en desembre de 1994.  
Madrid, 17 de març de 1993.  
El Presidente de l'Institut Nacional d'Estadística,  
JOSE QUEVEDO QUEVEDO  
El President de l'Institut Valencià d'Estadística,  
ANTONIO BIRLANGA CASANOVA